wickkiey/tamil-wikipedia-chunked huggingface dataset:
# நியமசபா மந்திரம்

## சட்டமன்ற அருங்காட்சியகம்

சட்டமன்றம் குறித்து பொதுமக்கள் அறிவதை ஊக்குவிப்பதற்காக நியமசபா இரண்டு அருங்காட்சியகங்களை பராமரித்துவருகிது. நியமசபா வளாகத்திற்குள் அமைந்துள்ள பழைய திருவிதாங்கூர் இராணுவத் தலைமையக கட்டடத்தில், கேரள சட்டமன்றத்தின் வளர்ச்சியைக் காட்டும் பல்வேறு ஒளிப்படங்கள், கலைப்பொருட்கள் போன்ற பிற பொருள்களைக் காணக்கூடிய ஒரு முழுமையான சட்டமன்ற அருங்காட்சியகம் உருவாக்கபட்டுள்ளது. இந்த கட்டிடம் நியமசபா வளாகத்திற்குள் அமைந்துள்ளது, ஆனால் இது நியமசபா மந்திரத்திலிருந்து தனித்து உள்ளது. செயலகத்திற்குள் உள்ள பழைய சட்டசபை மண்டபம் சட்டமன்ற அருங்காட்சியகமாக மாற்றப்பட்டுள்ளது, அங்கு ஒளிப்பட காட்சியகத்துடன் சட்டமன்ற செயல்முறை குறித்து மாணவர்களுக்கு பயிற்சியளிப்பதற்காக மாதிரி கூட்டங்கள் நடத்தப்படுகின்றன.
# சாச்சா நேரு குழந்தைகள் அருங்காட்சியகம்

**சாச்சா நேரு குழந்தைகள் அருங்காட்சியகம்** (*Chacha Nehru Children's Museum*) என்பது இந்தியாவின், கேரளத்தின் திருவனந்தபுரத்தில் உள்ள குழந்தைகள் அருங்காட்சியகமாகும். இங்கு எல்லா வயது குழந்தைகளும் பார்த்து பரவசப்படும் வகையில் 2000 க்கும் மேற்பட்ட பொம்மைகள், அஞ்சல் தலைகள், விதவிதமான முகமூடிகள் போன்றவை காட்சிக்கு வைக்கபட்டுள்ளன. காலை 10 மணிமுதல் மாலை 5 மணிவரை பார்வையாளர்கள் இங்கு அனுமதிக்கபடுகின்றனர். திங்கட்கிழமை வார விடுமைறையாகும்.  
அருகிலுள்ள தொடருந்து நிலையம் ஒரு கி.மீ தொலைவில் உள்ள திருவனந்தபுரம் தொடருந்து நிலையமாகும், அருகிலுள்ள வானூர்தி நிலையம் 10 கி.மீ. தொலைவில் உள்ள திருவனந்தபுரம் பன்னாட்டு வானூர்தி நிலையம்திருவனந்தபுரம் சர்வதேச விமான நிலையமாகும்.
# மத்திய விளையாட்டரங்கம் (திருவனந்தபுரம்)

**மத்திய விளையாட்டரங்கம்** (*Central Stadium*), என்பது இந்தியாவின், கேரளத்தின், திருவனந்தபுரத்தில் உள்ள ஒரு பல்நோக்கு விளையாட்டு அரங்கமாகும். இது முதன்மையாக தடகள விளையாட்டு, கால்பந்து விளையாட்டு போன்ற விளையாட்டுகளுக்கு பயன்படுத்தப்படுகிறது. கேரளத்தில் சுதந்திர தின அணிவகுப்பு மற்றும் பிற அரசாங்க செயல்பாடுகள் இந்த அரங்கத்தில் நடத்தப்படுகிறது. இந்த அரங்கம் 2017 ஆம் ஆண்டில் இந்தியாவின் முதல் திருநங்கைகளின் தடகள சந்திப்பை நடத்தியது. திருவனந்தபுரத்தில் ஆண்டுதோறும் ஓணம் திருவிழாவின் முக்கிய இடமாக இந்த அரங்கம் திகழ்கிறது.
# கணக்கேடுகள் பராமரிப்பு

**கணக்குவைப்பு** அல்லது **கணக்கேடுகள் பராமரிப்பு** அல்லது **கணக்குப் பதிவியல்** (*Bookkeeping*) என்பது நிதி பரிவர்த்தனை மற்றும் வணிகக் கணக்கியல் செயல்பாட்டின் ஒரு பகுதியாகும். பரிவர்த்தனைகளில் ஒரு தனிநபரின் அல்லது ஒரு நிறுவனத்தின், விற்பனைகள், கொள்முதல், ரசீதுகள் மற்றும் பணங்கட்டல் முதலியவை அடங்கும். ஒற்றைப் பதிவு மற்றும் இரட்டைப் பதிவு கணக்கு வாய்ப்பு முறைகள் உட்பட கணக்குவைப்பிற்குப் பல முறைகள் உள்ளன. இவை "உண்மையான" கணக்கு வைப்பு எனக் கருதப்பட்டாலும், நிதி பரிவர்த்தனைகளைப் பதிவு செய்வதற்கான எந்தவொரு செயல்முறையும் ஒரு கணக்கு வைப்புச் செயல்முறையாகும்.  
கணக்கு வைப்பு என்பது ஒரு கணக்கரின் வேலை. அவர் ஒரு வணிகத்தின் அன்றாட நிதி பரிவர்த்தனைகளைப் பதிவுசெய்கிறார். அவர்கள் வழக்கமாக நாளேட்டில் பதிவு செய்கிறார்கள் (அதில் விற்பனை, கொள்முதல், ரசீதுகள் மற்றும் பணங்கட்டல் பதிவுகள் அடங்கும்). மேலும் ஒவ்வொரு நிதி பரிவர்த்தனையையும், பணமாக இருந்தாலும் கடனாக இருந்தாலும், சரியான நாளேட்டில் ஆவணப்படுத்தப்படுகின்றன (அதாவது சில்லறை ரொக்க ஏடு, வாடிக்கையாளர் பேரேடு மற்றும் பொதுப் பேரேடு போன்றவை.) அதன்பிறகு, ஒரு கணக்காளர் கணக்கர் பதிவு செய்த தகவல்களிலிருந்து நிதி அறிக்கைகளை உருவாக்குகிறார்.  
கணக்கர் கணக்குக்குகளை இருப்பாய்வு நிலைக்குக் கொண்டு வருகிறார்: ஒரு கணக்காளர் வருமான அறிக்கை மற்றும் இருப்புநிலைகளை இருப்பாய்வு மற்றும் கணக்கர் தயாரித்த பேரேட்டைப் பயன்படுத்தித் தயாரிக்கலாம்.  
கணக்கு வைப்புச் செயல்முறை முதன்மையாக, பரிவர்த்தனைகளின் நிதி விளைவுகளைப் பதிவு செய்கிறது. கையேடு மற்றும் மின்னணு கணக்கியல் முறைக்கு இடையிலான ஒரு முக்கியமான வேறுபாடு, ஒரு நிதி பரிவர்த்தனையின் பதிவுக்கும் அது சம்பந்தப்பட்ட கணக்கில் இடுகையிடுவதற்கும் இடையிலான தாமதம்.
# கணக்கேடுகள் பராமரிப்பு

## கணக்கேடுகள் பராமரிப்பின் நோக்கங்கள்

- சட்டம் சார்ந்த தேவையைப் பூர்த்தி செய்ய கணக்கு வைப்பு உதவுகிறது.
- செலுத்த வேண்டிய வரிகளை அறிய உதவுகிறது.
- நிறுவனத்தின் வணிக முன்னேற்றத்தை அறிய உதவுகிறது.
- குறிப்பிட்ட காலத்தில் நிறுவனத்தின் இலாப நட்டங்களை உறுதிப்படுத்த உதவுகிறது.
- காலவரிசையின் அடிப்படையில் அனைத்து வணிக பரிவர்த்தனைகளை முழுமையாகப் பதிவுசெய்ய உதவுகிறது.
# கணக்கேடுகள் பராமரிப்பு

## ஒற்றைப் பதிவு கணக்குவைப்பு முறை

ஒற்றைப் பதிவு கணக்கியல் முறை அல்லது ஒற்றைப் பதிவு முறை (Single Entry System or Single Entry bookkeeping) என்பது நிதித் தகவல்களைப் பராமரிக்கப் பயன்படுத்தப்பெறும் கணக்கியல் முறையாகும். இது பரிவர்த்தனையைப் பதிவு செய்வதற்கான முழுமையற்ற முறை என அழைக்கப்படுகிறது. பெரும்பாலான வணிகங்கள் இரட்டைப் பதிவுமுறையைப் பயன்படுத்தி அனைத்துப் பரிவர்த்தனைகளின் பதிவையும் பராமரிக்கின்றன.
# கணக்கேடுகள் பராமரிப்பு

## இரட்டைப்பதிவு கணக்கு வைப்புமுறை

கணக்கியலில் இரட்டைப்பதிவு கணக்கு வைப்பு முறை அல்லது இரட்டைப் பதிவு முறை (Double-entry bookkeeping system) என்பது வியாபார நிறுவனம் மற்றும் வியாபாரமல்லா நிறுவனங்கள் என்பவற்றில் இடம்பெறும் பலவிதமான நிதிக்கொடுக்கல் வாங்கல் ஊடுசெயல்களைப் பதிவு செய்வதற்கெனப் பின்பற்றப்படும் ஒர் அடிப்படை நியம முறையாகும். நிறுவனங்களின் நிதி நிலைமை, நாணய மதிப்பு, பலவகையான வர்த்தக நடவடிக்கையால் ஏற்பட்ட விளைவுகள் என்பவற்றைக் கணிப்பதற்கு இம்முறை பெரிதும் உதவுகின்றது.
# கணக்கேடுகள் பராமரிப்பு

## நாளேடு:

நாளேடு என்பது அன்றாட நிதி பரிவர்த்தனைகளை விளக்கமாக மற்றும் காலவரிசையின் (நாட்குறிப்பு போன்ற) அடிப்படையில் பதிவு செய்யும் ஓர் ஏடு; இது முதன்மைப் பதிவு ஏடு என்றும் அழைக்கப்படுகிறது. பேரேடுகளுக்குப் பதிய ஏதுவாக நாளேடுகளில் விவரங்கள் முறையாக கொடுக்கப்பெற்று இருக்கவேண்டும். நாளேட்டில் பின்வருவன அடங்கும்:
- விற்பனை ஏடு (கடன் விற்பனை பதிவு செய்ய)
- விற்பனை திருப்ப ஏடு (கடன் விற்பனை திருப்பம் பதிவு செய்ய)
- கொள்முதல் ஏடு (கடன் கொள்முதல் பதிவு செய்ய)
- கொள்முதல் திருப்ப ஏடு (கடன் கொள்முதல் திருப்பம் பதிவு செய்ய)
- ரொக்க ஏடு (பண பரிவர்த்தனைகளைப் பதிவு செய்ய)
# கணக்கேடுகள் பராமரிப்பு

## சில்லறை ரொக்க ஏடு

சில்லறை ரொக்க ஏடு என்பது சிறிய மதிப்புடைய பொருட்களை வாங்கி அதனைப் பின்னர் பேரேடு மற்றும் இறுதிக் கணக்குகளுக்கு மாற்றப்படுவதற்கு முன்பதிவு செய்யும் ஓர் ஏடு; இது காசாளரால் பராமரிக்கப்படுகிறது.
# கணக்கேடுகள் பராமரிப்பு

## கணினி மயமாக்கப்பட்ட கணக்கு வைப்பு

கணினி மயமாக்கப்பட்ட கணக்கு வைப்பு ஒரு வணிக நிறுவனத்தின் நிதி பரிவர்த்தனைகளைப் பதிவு செய்யப் பயன்படும் பல "ஏடுகளை" நீக்குகிறது; அதற்குப் பதிலாக, தொடர்புடைய தரவுத்தளங்கள் இன்று பயன்படுத்தப்படுகின்றன. ஆனால் பொதுவாக, இவை ஒற்றை பதிவு மற்றும் இரட்டைப் பதிவு கணக்கு வைப்பு முறைகளின் கணக்கு வைப்பு விதிமுறைகளை இன்னும் செயல்படுத்துகின்றன.
# திருவனந்தபுரம் வானியல் ஆய்வகம்

**திருவனந்தபுரம் வான் ஆய்வகம்** அல்லது **திருவனந்தபுரம் வானியல் ஆய்வகம்** என்பது ஒரு அறிவியல் மற்றும் நோக்காய்வகமாகும், இது திருவாங்கூர் மன்னர் சுவாதித் திருநாள் ராம வர்மாவால் 1836-37 இல் நிறுவப்பட்டது. அரசர் பிரித்தானிய வதிவாளர் கர்னல் ஜேம்ஸ் ஸ்டூவர்ட் ஃப்ரேசருக்கு ஒரு தொழில்முறைஞர் அல்லாத ஒரு வானியல் ஆய்வகத்தை நிறுவ முன்மொழிந்தார். இதற்கு முன்பு ஆலப்புழாவில் தனிபட்டமுறையில் ஒரு சிறிய ஆய்வகத்தை நடத்திவந்த ஜான் கால்டெகாட் அரச வானியலாளராக நியமிக்கப்பட்டார். இந்த ஆய்வகம் நகரத்தின் மிக உயரமான இடத்திலும் அரண்மனைக்கு எதிரேயும் அமைந்திருந்தது, அந்த நேரத்தில் காந்த மையக்கோடு திருவனந்தபுரம் வழியாக சென்றதால் இது முக்கியமானதாக கருதப்பட்டது. இந்த ஆய்வகத்தை மதராஸ் பொறியாளர்களின் லெப்டினன்ட் டபிள்யூ.எச். ஹார்ஸ்லி வடிவமைத்தார்.  
கால்ட்காட் 1837 சூலை முதல் வானிலை ஆய்வுகளை செய்யத் தொடங்கினார், மேலும் 1842 ஆம் ஆண்டில் ஒரு டாலண்ட் பூமத்திய ரேகை வட்டத்திலிருந்த மற்றொரு கட்டிடத்திற்கு விரிவுபடுத்தினார். *திருவிதாங்கூர் பஞ்சாங்கம்* 1838 இல் வெளியிடப்பட்டது. கூடுதல் கருவிகளைப் பெறுவதற்காக 1839 ஆம் ஆண்டில் கால்டெகோட் ஐரோப்பாவுக்குச் சென்றார், இந்த காலகட்டத்தில் ஸ்பெர்ஷ்நைடர் தலைமையில் இந்த வானியல் ஆய்வு செயல்பட்டது. கால்டெகோட் 1849 இல் இறந்தார், ஜனவரி 1852 முதல் ஜான் ஆலன் ப்ரவுன் ஆய்வகத்துக்குத் தலைமை தாங்கினார். பிரவுன் மற்றும் அவரது உதவியாளர்களான ஜே. கொச்சுகுஞ்சு மற்றும் ஈ. கொச்சிராவி (கோச்செராவி) பிள்ளை மற்றும் பல "கணிப்பான்கள்" 1874 இல் திருவனந்தபுரம் காந்த வானியல் ஆய்வுகளை வெளியிட உதவினர்.  
இந்த ஆய்வகம் இப்போது பல்கலைக்கழகத்தின் ஒரு பகுதியாக உள்ளது.
# தேகு ரோடு கண்டோன்மென்ட்

**தேகு ரோடு கண்டோன்மென்ட்** (**Dehu Road Cantonment**), இந்தியாவின் மகாராட்டிரா மாநிலத்தின் புனே மாவட்ட நிர்வாகத் தலைமையிடமான புனே நகரத்திற்கு அருகில் அமைந்த ஒரு இராணுவப் பாசறை நகரம் ஆகும். இப்புதிய இராணுவப் பாசறை நகரம் அக்டோபர் 1958-இல் நிறுவப்பட்டது. முன்னர் பிரித்தானிய இந்தியாவின் ஆட்சியாளர்கள், 1940-இல் இவ்விடத்தில் இராணுவக் கிடங்குகள் அமைத்திருந்தனர்.
# தேகு ரோடு கண்டோன்மென்ட்

## நிர்வாகம்

7 வார்டுகள் கொன்ட தேகு சாலை கண்டோன்மென்ட் ஆட்சி மன்றக் குழுவின் உறுப்பினர்கள் மகாராட்டிரா அரசின் உள்ளாட்சிச் சட்டப்படி, ஐந்தாண்டுகளுக்கு ஒரு முறை தேர்ந்தெடுக்கப்படுகின்றனர். 2011 ஆம் ஆண்டு இந்திய மக்கள் தொகை கணக்கெடுப்பின் படி, தேகு சாலை கண்டோன்மென்டின் மக்கள்தொகை 48,961 ஆகும்.
# தேகு ரோடு கண்டோன்மென்ட்

## புவியியல் & அமைவிடம்

கடல் மட்டத்திலிருந்து 600 மீட்டர் உயரத்தில் அமைந்த தேகு ரோடு கண்டோன்மென்ட், புனே மாநகரத்திற்கு மேற்கே 27 கிலோ மீட்டர் தொலைவில் மேற்கு தொடர்ச்சி மலை அடிவாரத்தில் அமைந்துள்ளது. தேகு சாலை கண்டோன்மென்டின் வடக்கில் பீமா ஆற்றின் துணை ஆறுகளான இந்திராணி ஆறும், தெற்கில் பவனா ஆறும் பாய்கிறது. சிஞ்ச்வடு பகுதிக்கு வடமேற்கில் 7 கிலோ மீட்டர் தொலைவில் தேகு ரோடு உள்ளது. மத்திய புனே பகுதியிலிருந்து தேசிய நெடுஞ்சாலை 4 (பழைய மும்பை- புனே சாலை) பிம்பிரி-சிஞ்ச்வடு வழியாக தேகு ரோட்டை இணைக்கிறது.
# தேகு ரோடு கண்டோன்மென்ட்

## பொருளாதாரம்

தேகு ரோட்டிற்கு அருகில் உள்ள ஹிஞ்சவடியில் இராஜிவ் காந்தி பன்னாட்டு கணினி தொழில்நுட்ப மையம் உள்ளது. தேகு ரோட்டிற்கு 8 கிலோ மீட்டர் தொலைவில் அமைந்த **தளேகாவ்** (Talegaon) பகுதியில் இந்திய இராணுவத்திற்கு தேவையான வெடிமருந்து தொழிற்சாலை, ஜெனரல் மோட்டார், மெர்சிடிஸ் பென்ஸ் பிஎம்டபிள்யு, வோக்ஸ்வேகன் மோட்டார் கார் தொழிற்சாலைகள் மற்றும் ஜெ. சி. பி (J. C. Bamford) கனரக வாகன தொழிற்சாலைகளும் உள்ளது. மேலும் டெட்ரா பேக் உண்வு பதனிடம் தொழிற்சாலை, ஐஎன்ஏ ஊசி ரோலர் தாங்கிகள் (Needle Roller Bearings) தொழிற்சாலைகளும் உள்ளது.
# தேகு ரோடு கண்டோன்மென்ட்

## போக்குவரத்து

புனே புறநகர் ரயில்வேயின் தொடருந்துகள் தேகு ரோட்டை புனே தொடருந்து நிலையத்துடன் இணைக்கின்றன. புதிதாக கட்டப்பட்ட மேம்பாலச் சாலை பிம்பிரி-சிஞ்ச்வடு நகரத்துடன் எளிதாக இணைக்கிறது.
# தேகு ரோடு கண்டோன்மென்ட்

## போக்குவரத்து

### தொடருந்து நிலையம்

4 நடைமேடைகளும், 6 இருப்புப் பாதைகளும் கொண்ட தேஹு ரோடு தொடருந்து நிலையம், புனே புறநகர் ரயில்வே மூலம் லோணாவ்ளா, புனே - தளேகாவ், சிவாஜி நகர் பகுதிகளுடன் இணைக்கிறது. மேலும் மும்பை, கோலாப்பூர் காத்ரஜ் பகுதிகளுடன் இணைக்கிறது.
# தேகு ரோடு கண்டோன்மென்ட்

## இதனையும் காண்க

- புனே கண்டோன்மென்ட்
- கட்கி கண்டோன்மென்ட்
# சார்லஸ் சூரின்

**சார்லஸ் சூரின்** (*Charles Jurine*-1751-1819) சுவிட்சர்லாந்தைச் சேர்ந்த விலங்கியல் நிபுணர் ஆவார். செனீவா இயற்கை வரலாற்றுச் சங்கத்திற்கு வௌவால்கள் தங்கள் காதுகளை வழிநடத்த பயன்படுத்துவது குறித்து லாசரோ ஸ்பல்லன்சானி எழுதிய கடிதத்தால் ஈர்க்கப்பட்ட சார்லஸ் சூரின், அவருடன் தொடர்பு கொண்டார். தனது கண்டுபிடிப்புகள் குறித்து ஸ்பல்லன்சானியுடன் கலந்துபேசி ஆய்வின் முடிவுகளை உறுதிப்படுத்தினார். ஆனால் சார்லஸ் சூரின் ஆய்வானது, டொனால்ட் கிரிஃபின் மற்றும் ஜி. டபிள்யூ. பியர்ஸ் ஆகியோர் எதிரொலி மூலம் இருப்பிடத்தை அறியும் கருத்தினை முன்மொழியும் வரை (20 ஆம் நூற்றாண்டு வரை) புறக்கணிக்கப்பட்டது.
# பிர்லா மந்திர், ஜெய்ப்பூர்

**பிர்லா மந்திர்** (*Birla Mandir*) (இலட்சுமி நாராயணன் கோயில்) என்பது இந்தியாவின் ஜெய்ப்பூரில் அமைந்துள்ள ஒரு இந்து கோயிலாகும். இது பல பிர்லா மந்திர்களில் ஒன்றாகும். இது 1988 ஆம் ஆண்டில் பி.எம். பிர்லா அறக்கட்டளையால் கட்டப்பட்டது. மேலும், இது வெண் பளிங்குக் கற்களால் மட்டுமே கட்டப்பட்டுள்ளது. இது இந்து லட்சுமி மற்றும் விஷ்ணு (நாராயணன் ) ஆகியோருக்கு அர்ப்பணிக்கப்பட்டுள்ளது. இங்கே உள்ளே தோன்றும் உருவங்களும், மற்ற இந்து கடவுளர்களும், தெய்வங்களும் கீதை மற்றும் உபநிடதங்களிலிருந்து தேர்ந்தெடுக்கப்பட்டவை. கோவிலில் தீபாவளி, கிருட்டிண ஜெயந்தி போன்ற பண்டிகைகள் கொண்டாடப்படுகின்றன. இந்த கோயில் தினமும் காலை 8:00 மணி முதல் மதியம் 12:00 மணி வரை, அதே போல் மாலை 4:00 மணி முதல் காலை 8:00 மணி வரை திறந்திருக்கும். இது ஜெய்ப்பூரின் திலக் நகர் பகுதியில் மோதி துங்கரி மலைக்கு அருகில் அமைந்துள்ளது.
# பிர்லா மந்திர், ஜெய்ப்பூர்

## வரலாறு

ஒரு மகாராஜா பிர்லா குடும்பத்திற்கு கோயிலின் நிலத்தை ஒரு ரூபாய்க்கு விற்றதாக ஒரு பாரம்பரியம் கூறுகிறது. இராமனுச தாசு மற்றும் கன்சியாம் பிர்லா ஆகியோரின் மேற்பார்வையில் 1977 இல் கட்டுமானப் பணிகள் தொடங்கின. இது 1988 பிப்ரவரி 22 இல் திறக்கப்பட்டது.
# பிர்லா மந்திர், ஜெய்ப்பூர்

## கட்டிடக்கலை

இந்த கோயில் வெள்ளை பளிங்குகளால் ஆனது. கோயிலில் கருவறை, கோபுரம், பிரதான மண்டபம் மற்றும் நுழைவாயில் என நான்கு தனித்தனி பகுதிகள் உள்ளன. இது மூன்று கோபுரங்களைக் கொண்டுள்ளது. இது இந்தியாவின் மூன்று முக்கிய நம்பிக்கைகளைக் குறிக்கிறது. அத்துடன் பாரம்பரிய இந்து கதைகளை சித்தரிக்கும் கண்ணாடி ஜன்னல்களையும் கொண்டுள்ளது். பளிங்கு சிற்பங்கள் இந்து புராணங்களைக் குறிப்பிடுகின்றன. இது உள்ளே இந்து தெய்வங்களைக் கொண்டுள்ளது - குறிப்பாக லட்சுமி, நாராயணன் மற்றும் பிள்ளையார் - வெளிப்புறப் சுவர்களில் இயேசு, மரியாள், புனித பேதுரு, புத்தர், கன்பூசியஸ் மற்றும் சாக்ரடீஸ் போன்றவர்களின் உருவங்களும் உள்ளன. இதன் நிறுவனர்களான ருக்மணி தேவி பிர்லா மற்றும் பிரஜ் மோகன் பிர்லா ஆகியோரின் சிலைகள் வெளியில், கோயிலை எதிர்கொண்டு வணக்கம் செய்வது போல அமைத்துள்ளனர். அதன் கட்டடக்கலை பாணி நவீனமாக கருதப்படுகிறது. இது ஒரு உயரமான இடத்தில் கட்டப்பட்டுள்ளது. இரவில், அது வெளிச்சத்தால் சூழப்பட்டிருக்கும். கோயிலைத் தவிர, மைதானத்தில் தோட்டங்கள், ஒரு சிறிய பரிசுக் கடை ஆகியவையும் உள்ளது. கோயிலுக்கு கீழே பி.எம். பிர்லா குடும்ப அருங்காட்சியகமும், ஜி.பி. பிர்லா குடும்ப புகைப்படக் காட்சியகத்தையும் கொண்டுள்ளது. இரண்டுமே கோவிலின் கட்டுமானத்தின் புகைப்படங்களையும், பிர்லா குடும்பத்தின் தொண்டுப் பணிகளையும், பிர்லா குடும்பத்தைச் சேர்ந்த பொக்கிசங்கள் ஆகியவற்றைக் கொண்டுள்ளது.
# கார்யவட்டம்

**கர்யவட்டம்** (*Kariavattom*) என்பது இந்தியா மாநிலமான, கேரளத்தின் தலைநகரான திருவனந்தபுரம் நகரத்தின் ஒரு பகுதியாகும். கார்யவட்டத்தில் கேரளத்தின் மிகப்பெரிய சர்வதேச விளையாட்டு அரங்கம் அமைந்துள்ளது.
# கார்யவட்டம்

## நிலவியல்

கார்யவட்டமானது திருவனந்தபுரத்திலிருந்து சுமார் 14 கி.மீ. தொலைவில் தேசிய நெடுஞ்சாலை 47 இல் பங்கப்பாராவுக்கும் (പാങ്ങപ്പാറ) மற்றும் கழக்கூடத்துக்கும் (കഴക്കൂട്ടം) இடையே அமைந்துள்ளது. இது ஸ்ரீகரியத்திலிருந்து (ശ്രീകാര്യം) சுமார் 3 கி.மீ தொலைவிலும், கனியாபுரத்திலிருந்து (കണിയാപുരം) 3.5 கி.மீ தொலைவிலும் உள்ளது.  
பழங்கால கூற்றுகளின்படி இளவரசர் மார்த்தாண்ட வர்மருக்கு (മാര്ത്താണ്ഡവര്മ്മ) (பிற்கால திருவாங்கூர் அரசர் ) எதிராக கிளர்ச்சி செய்த எட்டுவீட்டில் பிள்ளைமார் (എട്ടുവീട്ടീല് പിള്ളമാര്) கரியாவட்டம் அருகே அமைந்துள்ள ஐயப்பன் கோயிலுக்கு அருகில் ஒரு இடத்தில் சந்தித்ததால் இந்த இடத்திற்கு இந்த பெயர் வந்தது. அவர்கள் ஒரு வட்டமாக உட்கார்ந்து முக்கியத்துவம் வாய்ந்த விஷயங்களைப் பற்றி விவாதித்தார்கள் என்று நம்பப்படுகிறது, எனவே இதற்கு காரியாவட்டம் ( *காரியம்+வட்டம்* *ஆகிய சொற்களிச் சேர்க்கை*.) என்று பெயர் பெற்றது. மேற்கண்ட பெயர் குறித்த வாதம் முறையற்றது, காரியவட்டத்தில் உள்ள காரியம் என்ற சொல்லானது கழக்கூட்டம் கோயிலின் காரியக்கருடன் இணைத்துக் கூறப்படுகிறது. ஸ்ரீகாரியம் மற்றும் காரியாக்கர்களின் குடியேறிய இடமாதலால் கார்யவட்டம் என பெயர் பெற்றது என்றும் கூறப்படுகிறது. காரியவட்டமானது தற்போது திருவனந்தபுரம் மாநகராட்சிக்கு உட்பட்ட பகுதியாக உள்ளது. நாராயண குருவின் பிறப்பிடம் &nbsp; கரியாவட்டத்திலிருந்து 5 கி.மீ. தோலைவில் உள்ளது.  
அஞ்சல் குறியீட்டு எண் (பின்) குறியீடு 695581.
# கார்யவட்டம்

## கல்வி

பல்கலைக்கழக முதுகலை பிரிவு, அரசு கல்லூரி, கரியாவட்டம், பொறியியல் கல்லூரி [கேரள பல்கலைக்கழகம்], பல்கலைக்கழக பொறியியல் கல்லூரி மற்றும் எல்.என்.சி.பி.இ லட்சுமிபாய் தேசிய உடற்கல்வி கல்லூரி போன்ற சில முக்கிய கல்வி நிறுவனங்களின் அமைவிடமாக காரியவட்டம் உள்ளது.  
அசல் காரியாவட்டத்தில் (அதாவது கரியாவட்டம் ஜங்சன் அருகில்) அரசு. யுபிஎஸ், எஸ்.டி.ஏ பள்ளி, மார் கிரிகோரியஸ் ஆகிய மூன்று பள்ளிகள் உள்ளன.
# கார்யவட்டம்

## பொருளாதாரம்

இந்தியாவின் மிகப்பெரிய தகவல் தொழில்நுட்ப மற்றும் மின்னணுவியல் தொழில்துறை பூங்காவான டெக்னோபார்க் காரியாவட்டம் அருகே அமைந்துள்ளது. திருவனந்தபுரம் சர்வதேச விளையாட்டு அரங்கம் (கிரீன்ஃபீல்ட் ஸ்டேடியம்) 2015 சனவரி 26 அன்று திறக்கப்பட்டது.
# புது தில்லி காளி பரி

**புது தில்லி காளி பரி** (*New Delhi Kali Bari*) என்பது காளி தேவிக்கு அர்ப்பணிக்கப்பட்ட ஒரு இந்துக் கோயிலாகும். மேலும் இது இந்தியாவின் புது தில்லியில் வங்காள கலாச்சாரத்திற்கான மையமாகத் திகழ்கிறது. 1930களில் நிறுவப்பட்ட இது தில்லியில் உள்ள இலட்சுமிநாராயணன் கோயிலுக்கு (பிர்லா மந்திர்) அருகில் உள்ள மந்திர் மார்க்கில் அமைந்துள்ளது.
# புது தில்லி காளி பரி

## வரலாறு

வளர்ந்து வரும் வெளிநாட்டிலுள்ள பெங்காலி மக்களின் பல ஆண்டு கோரிக்கைகளுக்குப் பிறகு, இலட்சுமிநாராயணன் கோயிலுக்கு அடுத்துள்ள புதிய கோயில் சாலையில் ஒரு ஏக்கர் நிலம் ஒதுக்கப்பட்டது. கொல்கத்தாவின் காளிகாட் காளி கோவிலில் உள்ளதைப் போன்ற ஒரு சிலையுடன் சிறிது காலத்த்திற்குப் பிறகு காளி தேவியின் சிறிய ஆலயம் வந்தது. 1935 ஆம் ஆண்டில் முதல் தலைவராக இருந்த சுபாஷ் சந்திரபோஸுடன் இதன் குழு முறைப்படுத்தப்பட்டது. மேலும், முதல் இதனை சர் நீதிபதி மன்மத நாத் முகர்ஜி என்பவர் திறந்து வைத்தார். அதன் பிறகு பார்வையாளர்களுக்கும், விருந்தினர்களுக்கும் ஒரு கட்டிடம் எழுப்பப்பட்டது. பெங்காலி சுற்றுலாப் பயணிகள் அங்கு தங்குவதற்கு அறைகள் அல்லது தங்குமிடங்களை முன்பதிவு செய்யலாம். தில்லி காளிபரியில் ஒரு பழைய மற்றும் வளமான நூலகமும் உள்ளது.
# புது தில்லி காளி பரி

## துர்கா பூசை

காளி பரியில் கொண்டாடப்படும் துர்கா பூசை, நகரின் பழமையான துர்கா பூசைகளில் ஒன்றாகும். இது முதலில் 1925 இல் தொடங்கியது. காளி பரியின் அசல் கோயில் பெயர்ட் சாலையில் (இன்றைய பங்களா சாகிப் சாலை) அமைந்துள்ளது. அங்கு உள்ளூர் வங்காள சமூகம் ஆண்டு துர்கா பூசைக்காக கூடியது. 1931 க்குப் பிறகு தற்போதைய கோயில் வந்த பிறகு, அது இங்கே மாற்றப்பட்டது. இன்று வரை, இது தில்லியில் உள்ள நூற்றுக்கணக்கான பூசைக் குழுக்களுக்கான முக்கிய புள்ளியாகத் தொடர்கிறது. மேலும் இது தில்லி வங்காளர்களிடையே பரவலாக மதிக்கப்படுகிறது. தில்லியில் பழைய பூசைகள் மட்டுமே 1910 இல் தொடங்கப்பட்ட தில்லி துர்கா பூஜா சமிதி ஏற்பாடு செய்த காஷ்மீர் வாயிலிலும், திமர்பூர் மற்றும் சிவில் லைன்ஸ் பூஜா சமிதி ஏற்பாடு செய்த திமர்பூர் பூசையிலும் உள்ளன. 1914.  
காளி பரியில் நடந்த பூசைக் கொண்டாட்டம் பாரம்பரிய பாணியைப் பின்பற்றியது. 1936 முதல் பூசை சடங்குகள் கூட மாறாமல் உள்ளன. ரவீந்திர இசையில் பாரம்பரிய போட்டிகள் இன்னும் ஏற்பாடு செய்யப்பட்டுள்ளன. திரு சுவாபன் குமார் சக்ரவர்த்தி இதன் தற்போதையத் தலைவராக இருக்கிறார். பூசை பந்தல் கட்டுவதற்காக கொல்கத்தாவிலிருந்து கைவினைஞர்கள் அழைத்து வரப்படுகிறார்கள்.
# புது தில்லி காளி பரி

## இடம்

புதுடில்லியில் கன்னாட்டு பிளேசுக்கு மேற்கே அமைந்துள்ள மந்திர் மார்க்கில் இந்த கோயில் அமைந்துள்ளது. உள்ளூர் பேருந்துகள், டாக்சிகள் மற்றும் ஆட்டோ ரிக்சாக்கள் மூலம் இந்த கோவிலை நகரத்திலிருந்து எளிதாக அணுக முடியும். அருகிலுள்ள தில்லி மெட்ரோ நிலையம் ஆர்.கே.ஆசிரமம் மார்க், சுமார் 2 கி.மீ. தொலைவில் அமைந்துள்ளது &nbsp;
# குப்வாரா (சட்டமன்ற தொகுதி)

**குப்வாரா சட்டமன்ற தொகுதி** (*Kupwara Assembly constituency*) என்பது இந்தியாவின் சம்மு-காசுமீரின் காசுமீர் சட்டப் பேரவையில் உள்ள 90 தொகுதிகளில் ஒன்றாகும். குப்வாரா, பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குப்வாரா (சட்டமன்ற தொகுதி)

## சட்டமன்ற தொகுதி விவரம்

**குப்வாரா** (தொகுதி எண் 3) குப்வாரா மாவட்டத்தில் அமைந்துள்ள சட்டமன்ற தொகுதிகளில் ஒன்றாகும். இந்த தொகுதி பிசிக்கள் 18-சுலகோட், 20-ராடபக், 22-பும்ஹாமா, 23-ட்ரக்முல்லா, 25-குஷி, 26-படர்காம், 27-தாடிகூட், 30-குல்கம், 31-ஹராய், 32-ஹயான், 33-ட்ரெகாம், 34- குக்லோஸ், 35-கிரால்போரா, 36-குசெரியல், 37-குண்டிசோனா-ரேஷி. 38-பன்ஸ்காம், 39-மீல்யால், 40-ஷூலூரா, 41-தர்திஹைரி-கரகுண்ட், 42-குப்வாரா, 43-அவூரா, 44-தெஹ்ஸில் குப்வாராவின் சிர்ஹாமா மற்றும் தெஹ்ஸில் ஹண்ட்வாராவில் பிசி 55-மன்ஸ்காம் ஆகிய பகுதிகளை உள்ளடக்கியது.
# குப்வாரா (சட்டமன்ற தொகுதி)

## சட்டமன்ற உறுப்பினர்

- 1967: எம்.எஸ். தந்திரே, இந்திய தேசிய காங்கிரஸ்
- 1972: அசாத் உல்லா ஷா, ஜம்மு & காஷ்மீர் தேசிய மாநாடு
- 1977: அசாத் உல்லா ஷா, ஜம்மு & காஷ்மீர் தேசிய மாநாடு
- 1983: பியர் அப்துல் கனி, ஜம்மு & காஷ்மீர் தேசிய மாநாடு
- 1987: முஷ்டாக் அகமது லோன், ஜம்மு & காஷ்மீர் தேசிய மாநாடு
- 1996: சைபுல்லா மிர், ஜம்மு & காஷ்மீர் தேசிய மாநாடு
- 2002: சைபுல்லா மிர், ஜம்மு & காஷ்மீர் தேசிய மாநாடு
- 2008: சைபுல்லா மிர், ஜம்மு & காஷ்மீர் தேசிய மாநாடு
- 2014: பஷீர் அகமது தார், ஜம்மு-காஷ்மீர் மக்கள் மாநாடு
- 2014 : மிர் முகமது பியாசு,
# உதயபானு சிங்

மகாராஜா இராணா உதய்பானு சிங்கின் நினைவிடம்]]
**உதய்பானு சிங்** (*Udaybhanu Singh*) (1893 பிப்ரவரி 12 - 1954 அக்டோபர் 22) இவர் 1911-1949 வரை தோல்பூர் மாநிலத்தின் ஆட்சியாளராக இருந்தார். அதன் பிறகு மாநிலம் இந்திய ஒன்றியத்துடன் இணைந்தது. இவர் பம்ராலியா வம்சத்தைச் சேர்ந்த ஜாட் இனத்தைச் சேர்ந்தவராவார். இவர் தனது சகோதரர் இராணா ராம் சிங்கிற்குப் பிறகு 1911 இல் பதவிக்கு வந்து வாரிசு இல்லாமல் இறந்தார். இவர் 1913 அக்டோபர் 9 அன்று முழு ஆளும் உரிமைகளைப் பெற்றார்.  
அஜ்மீரில் உள்ள மயோ கல்லூரியில் கல்வி கற்ற இவர் பின்னர் தேராதூனிலுள்ள பேரரசின் இராணுவப் பள்ளியில் சேர்ந்தார்.
# உதயபானு சிங்

## தோல்பூரின் கடைசி ஆட்சியாளர்

இவர் தோல்பூர் மாநிலத்தின் கடைசி ஆட்சியாளராக இருந்தார். மேலும் 1931 இல் வட்ட மேசை மாநாட்டில் பிரதிநிதியாக பணியாற்றினார். 1947 இல் இந்தியாவின் சுதந்திரத்திற்குப் பிறகு, தோல்பூரை ஏப்ரல் 7, 1949 அன்று இந்திய ஒன்றியத்தில் இணைத்தார். தோல்பூர் மூன்று அண்டை மாநிலங்களுடன் ஒன்றிணைந்து இந்திய தொழிற்சங்கத்திற்குள் மத்சய ஒன்றியத்தை உருவாக்கியது. அதில் இவர் அரசப்பிரநிதியாக நியமனம் செய்யப்பட்டார். ஆனால் பின்னர் ஒன்றியம் இதுபோன்ற பல ஒன்றியங்கங்களுடன் இணைக்கப்பட்டு இன்றைய ராஜஸ்தான் மாநிலத்தை உருவாக்கியது.
# உதயபானு சிங்

## தனிப்பட்ட வாழ்க்கை

1911 ஏப்ரலில் இவர் என்பவரை, ஜிந்த் மாநிலத்தின் தலைவர் சம்சர் சிங்கின் மகளான மால்வேந்தர் கவுர் என்பவரை மணந்தார். தம்பதியருக்கு ஒரே மகள் இருந்தாள்
# உதயபானு சிங்

## இறப்பு

இவர் 43 ஆண்டு ஆட்சிக்குப் பிறகு 1954 அக்டோபர் 22 அன்று 61 வயதில் இறந்தார்.
# உரி (சட்டமன்ற தொகுதி)

**உரி** இந்தியாவின் ஜம்மு-காஷ்மீரின் ஜம்மு- காஷ்மீர் சட்டமன்றத்தில் உள்ள 87 தொகுதிகளில் ஒன்றாகும். மேலும் உரி பரமுல்லா மக்களவைத் தொகுதியின் ஒரு பகுதியாகும் .
# உரி (சட்டமன்ற தொகுதி)

## சட்டமன்ற உறுப்பினர்

| 1962 | முகமது அப்சல் கான் ராஜா | ஜம்மு & காஷ்மீர் தேசிய மாநாடு |
| --- | --- | --- |
| 1967 | எம்.எம் கான் | இந்திய தேசிய காங்கிரஸ் |
| 1972 | முகமது ஷாஃபி | சுயேச்சை |
| 1977 | முகமது ஷாஃபி | ஜம்மு & காஷ்மீர் தேசிய மாநாடு |
| 1983 | முகமது ஷாஃபி | ஜம்மு & காஷ்மீர் தேசிய மாநாடு |
| 1987 | முகமது ஷாஃபி | ஜம்மு & காஷ்மீர் தேசிய மாநாடு |
| 1996 | முகமது ஷாஃபி | ஜம்மு & காஷ்மீர் தேசிய மாநாடு |
| 2002 | தாஜ் மோஹி-யு-தின் | ஜம்மு & காஷ்மீர் தேசிய மாநாடு |
| 2008 | தாஜ் மோஹி-யு-தின் | இந்திய தேசிய காங்கிரஸ் |
| 2014 | முகமது ஷாஃபி | ஜம்மு & காஷ்மீர் தேசிய மாநாடு |
# தோல்பூர் மாநிலம்

**தோல்பூர் மாநிலம்** (*Dholpur State*) என்பது இந்தியாவின் கிழக்கு ராஜஸ்தானின் ஒரு இராச்சியம் ஆகும். இது கி.பி 1806 இல் ஆட்சியாளரான தோல்பூரைச் சேர்ந்த ஒரு இந்து ஜாட் ராணா கிராத் சிங் என்பவரால் நிறுவப்பட்டது. 1818 க்குப் பிறகு, இந்த அரசு பிரிட்டிசு இந்தியாவின் ராஜபுதன முகமையின் அதிகாரத்தின் கீழ் வைக்கப்பட்டது. 1947 இல் இந்தியா சுதந்திரம் பெற்று இந்திய ஒன்றியத்துடன் இணையும் வரை ராணாக்கள் மாநிலத்தை ஆண்டனர்.  
தோல்பூர் சுதேச அரசு இன்றைய ராஜஸ்தான் மாநிலத்தில் அமைந்துள்ளது. மாநிலத்தின் பரப்பளவு 3,038 கிமீ 2 (1,173 சதுர மீ) கொண்டிருந்தது. மேலும், ரூ .9,60,000 வருவாய் மதிப்பிடப்பட்டுள்ளது.  
ராஜஸ்தானின் முன்னாள் முதல்வர், வசுந்தரா ராஜே சிந்தியா, தோல்பூரின் முன்னாள் ஆளும் குடும்பத்தில் உறுப்பினராக இருந்தார். ஏனெனில் அவர் விவாகரத்து பெறுவதற்கு முன்பு அவரது மகாராஜா ஹேமந்த் சிங்கை திருமணம் செய்து கொண்டார்.
# தோல்பூர் மாநிலம்

## வரலாறு

மாநிலத்தின் ஆரம்பகால வரலாறு பற்றி மிகக் குறைவாகவே அறியப்படுகிறது. பாரம்பரியத்தின் படி தௌலபுரம் என ஒரு முன்னோடி அரசு நிறுவப்பட்டது. 1505 ஆம் ஆண்டில் அண்டை நாடான கோகாத் மாநிலமான ராணா ஜாட் நிறுவப்பட்டது. 1740 மற்றும் 1756 க்கு இடையில் கோகாத் குவாலியர் கோட்டையை ஆக்கிரமித்தனர். 1761 முதல் 1775 வரை தோல்பூர் பாரத்பூர் மாநிலத்துடன் இணைக்கப்பட்டது. 1782 மற்றும் 1805 க்கு இடையில் தோல்பூர் மீண்டும் குவாலியருடன் இணைக்கப்பட்டது. 1806 சனவரி 10 அன்று தோல்பூர் ஒரு பிரிட்டிசு பாதுகாவலராக மாறியது. அதே ஆண்டில் கோகத்தின் ஆட்சியாளர் கோகாத்தை தோல்பூருடன் இணைத்தார்.  
தோல்பூரின் கடைசி ஆட்சியாளர் 1949 ஏப்ரல் 7 இல் இந்திய ஒன்றியத்தில் நுழைவதற்கான ஒப்பந்தத்தில் கையெழுத்திட்டார். மேலும் மாநிலம் மத்ச்யா ஒன்றியத்தில் இணைக்கப்பட்டது.
# பிரியதர்சினி கோளரங்கம்

**பிரியதர்சினி கோளரங்கம்** (*Priyadarshini Planetarium*) என்பது தென்னிந்திய மாநிலமான கேரளத்தின் திருவனந்தபுரத்தில் அமைந்துள்ள கேரள அறிவியல் மற்றும் தொழில்நுட்ப அருங்காட்சியக வளாகத்தில்அமைந்துள்ளகோளரங்கமாகும். 1994 ஆம் ஆண்டில் பொதுமக்களுக்காக திறக்கப்பட்ட இந்தக் கோளரங்கமானது நாட்டின் பல்துறை கோளரங்குகளில் ஒன்றாகும்.  
இங்கு பூமியின் எந்த ஒரு இடத்திலும், 12,500 ஆண்டுகளுக்கு முந்தைய அல்லது 12,500 ஆண்டுகள் பிந்தை
எதிர்காலத்தில் எந்த நாளிலும் நட்சத்திரங்கள் கொண்ட இரவு வானத்தை உருவகப்படுத்த முடியும்.  
காட்சி நேரம்; காலை 10.30, மதியம் 12, மாலை 3.5 மணி ஆகும். திங்கள் கிழமைகளில் கோளரங்கம் மூடப்பட்டு இருக்கும்.
# புனே பெருநகரப் பகுதி

**புனே பெருநகர பகுதி** (**Pune Metropolitan Region (PMR)**) இந்தியாவின் மகாராட்டிரா மாநிலத்தின் புனே மாவட்டத்தில் உள்ள புனே மாநகராட்சி, பிம்பிரி-சிஞ்ச்வடு மாநகராட்சி, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் அதனைச் சுற்றியுள்ள ஹவேலி தாலுகாவின் பகுதிகளையும் கொண்டதாகும். புனே பெருநகர வளர்ச்சிப் பகுதி 7,256 சதுர கிலோ மீட்டர் பரப்பு கொண்டதாகும்.  
2011 ஆம் ஆண்டு இந்திய மக்கள் தொகை கணக்கெடுப்பின் படி, புனே பெருநகர வளர்ச்சிப் பகுதியின் மக்கள்தொகை 50,57,709 ஆகும்.  
மகாராட்டிரா மாநில முதலமைச்சரின் தலைமையில் இயங்கும் புனே பெருநகர வளர்ச்சிக் குழுமத்தில் (Pune Metropolitan Region Development Authority) (PMRDA), நகர்பற வளர்ச்சி அமைச்சர் மற்றும் ஒரு இந்திய ஆட்சிப் பணி அதிகாரி தலைமை நிர்வாகியாக செயல்படுகிறார். இது புனே பெருநகர வளர்ச்சிப் பணிக்களுக்கு திட்டமிட்டு, விதிகளை வரையறைத்து கண்காணிக்கிறது. புனே மற்றும் பிம்பிரி-சிஞ்ச்வடு பகுதிகளைச் சுற்றி சுற்றுச் சாலைகள் அமைத்தல், புனே மெட்ரோ இரயில்வே அமைத்தல் புனே பெருநகர வளர்ச்சி குழுமத்தின் முக்கியப் பணிகளாக உள்ளது.
# புனே பெருநகரப் பகுதி

## புனே பெருநகரத்தின் எல்லைகள்

புனே பெருநகர வளர்ச்சிப் பகுதியில் புனே மாவட்டத்தின் புனே நகர்புற தாலுகா, பிம்பிரி-சிஞ்ச்வடு, புனே கண்டோன்மென்ட், கட்கி கண்டோன்மென்ட், தேகு ரோடு கண்டோன்மென்ட் மற்றும் புனேவைச் சுற்றியுள்ள ஹவேலி தாலுகாவின் பெரும் பகுதிகள் அடங்கியுள்ளது. புனே பெருநகரப் பகுதியில் இயங்கும் உள்ளாட்சி அமைப்புகள் பின்வருமாறு:
# புனே பெருநகரப் பகுதி

## புனே பெருநகரத்தின் எல்லைகள்

### மாநகராட்சிகள்

- புனே மாநகராட்சி
- பிம்பிரி-சிஞ்ச்வடு மாநகராட்சி
# புனே பெருநகரப் பகுதி

## புனே பெருநகரத்தின் எல்லைகள்

### கண்டோன்மென்டுகள்

- புனே கண்டோன்மென்ட்
- கட்கி கண்டோன்மென்ட்
- தேகு ரோடு கண்டோன்மென்ட்
# இராம் அவதேஷ் சிங்

**இராம் அவதேஷ் சிங் யாதவ்** (*Ram Awadhesh Singh*, 18. சூன் 18, 1937 - 20. சூலை 20, 2020) என்பவர் ஒரு இந்திய அரசியல்வாதியும், இந்தியாவின் புகழ்பெற்ற சமூக நீதித் தலைவராவார். இவர் பீகார் மாநிலச் சட்டப் பேரவை உறுப்பினராகவும் (1969–71), இந்திய மக்களவை (1977-1979) உறிப்பினராகவும், இந்திய மாநிலங்களவை (1986-1992) உறுப்பினராகவும் இருந்துள்ளார். இவர் ஒரு பிரபலமான சோசலிச தலைவராகவும், டாக்டர் ராம் மனோகர் லோகியாவை வலுவாக பின்பற்றுபவராகவும் இருந்தார். இவரது நீண்ட போராட்டம் " மண்டல் ஆணைக்குழு " உருவாக வழிவகுத்தது, அதாவது இவர் " மண்டல் ஆணைக்குழுவின் அறிவுத் தந்தை" என்றும் அழைக்கப்படுகிறார். இவர் " வடக்கின் பெரியார் " என்றும் அழைக்கப்படுகிறார். பின்தங்கிய வகுப்புகளுக்கான தேசிய ஆணையம் (ஜூன் 2007) உறுப்பினராக பரிந்துரைக்கப்பட்டார்.
# இராம் அவதேஷ் சிங்

## பிறப்பும் அரசியல் ஈடுபாடும்

இராம் அவதேஷ் சிங் பீகார் மாநிலத்தில் ரோத்தாஸ் மாவட்டத்துக்கும் போஜ்பூர் மாவட்டத்துக்கும் இடைபட்ட சோன் சோன் ஆறங்கரையில் உள்ள பிப்பரா என்னும் சிற்றூரில் எளிய குடும்பத்தில் பிறந்தார். மெட்ரிகுலோசன் படிப்பில் தேரிய இவர் கல்லூரி வாழ்வின்போது ராம் மனோகர் லோகியாவின் தலைமையில் தன்னை ஒரு சமதர்மக்காரராக உருவாக்கிக்கொண்டார். 1967 ஆம் ஆண்டுவாக்கில் பெரியாரியாரின் சிந்தனைகள் இவரை எட்டின. பெரியாரின் பார்ப்பன எதிர்ப்புக் கொள்கைக்கள் இவரை ஈர்த்தன. இவர் இந்தியில் எழுதிய ஒரு நூலில் பெரியாரின் பார்ப்பன எதிர்ப்புக் கொள்கைக்களை சுருக்கமாக எழுதியமைக்காக சோசலிசக் கட்சி இவர்மீது நடவடிக்கை எடுத்தது. அந்தக் காரணத்துக்காக இவரை அக்கட்சியினர் *நாயக்கர்* என்று அழைத்தனர். பர்ப்பனரை வெறுக்கும் ஒரு சோசலிஸ்டாக மாறிய இவர் வட இந்தியாவில் உள்ள பிற்படுத்தபட்ட, தாழ்த்தபட்ட மக்களின் நலன்களைக் காக்க உறுதிபூண்டு 1968 முதன் தன்னை முழுமையாக அதில் ஈடுபடுதிக்கொண்டார்.
# பீலிக்கான் முனீசுவரர் கோயில்

மியான்மாரில் உள்ள **பீலிக்கான் முனீசுவரர் திருக்கோயில்** கள்ளர் மரபை சேர்ந்த " பெ.ந. குப்புசாமி கடாரத் தலைவர் " அவர்களால் 1861 ஆண்டில் கட்டப்பட்டது.  
இங்கு வருடத்தில் 10 நாட்களுக்கு கோயிலின் திருவிழா சிறப்பாக தமிழர்களால் நடத்தப்படுகின்றது. வருடத்தில் எல்லா நாட்களிலும் அன்னதானம் வழங்கப்படுகிறது.  
கோயில் நிர்வாகம் மூலமாக பொங்கல் திருவிழாவும், மஞ்சுவிரட்டு விழாவும் சிறப்பாக நடைபெறுகிறது.  
இந்த கோயிலில் உள்ள அங்காளம்மன் சன்னதிக்கு என்று தனி கோயில் " விரையா மழவராயர் " அவர்களால் கட்டப்பட்டது.  
கோயில் திருவிழாவின் பொது தேவஸ்தான ஸ்தாபகர் "கடாரத்தலைவர்" குடும்பத்திற்கு மரியாதை செய்யப்படுகின்றது.  
வருடம் முழுவதும் இருபத்தி நான்கு மணி நேரம் உணவு வழங்கப்படும் கோவிலாக விளங்குகின்றது. இங்கு கள்ளர்களிலில் கடாரம்கொண்டான், கடாரத்தலைவர், மழவராயர், சோழகர், சோழங்கத்தேவர், வாண்டையார் போன்ற பட்டப்பெயர்கள் உடைய கள்ளர் மரபினர் வாழ்ந்துவருகின்றனர்.
# புனே பொறியியல் கல்லூரி

## மாணவர் சேர்க்கை

### இளநிலைப் பட்டப் படிப்புகள்

மகாராட்டிரா மாநில பொது நுழைவுத் தேர்வு மற்றும் தகுதி அடிப்படையில் இளநிலைப் படிப்புகளில் (B. E) மாணவர் சேர்க்கை நடைபெற்றது.  
தற்போது மகாராட்டிர மாநிலப் பொது நுழைவுத் தேர்வு வாரியத்தின் போட்டித் தேர்வுகளின் மதிப்பெண் மற்றும் + 2 அறிவியல் பாடங்களில் பெற்ற மதிப்பெண்கள் அடிப்படையில் மாணவர் சேர்க்கை நடைபெறுகிறது. மாணவர் சேர்க்கையின் இட ஒதுக்கீடு முறையும் கடைபிடிக்கப்படுகிறது.
# புனே பொறியியல் கல்லூரி

## மாணவர் சேர்க்கை

### முதுநிலை பட்டப்படிப்பு மற்றும் முனைவர் படிப்புகள்

பொறியியல் பட்டதாரி தகுதித் தேர்வு மூலம் முதுநிலை தொழில்நுட்ப (M.Tech) படிப்பில் மாணவர் சேர்க்கை நடைபெறுகிறது. மேலும் பொறியியலில் பல்துறையில் ஆய்வுப் படிப்பில் முனைவர் பட்டங்கள் வழங்குகிறது. பயன்பாட்டுச் சுற்றுச் சூழழியல் மற்றும் பயன்பாட்டு வேதியியல் துறைகளில் ஆய்வு முனைவர் படிப்புகள் உள்ளது.
# பரியாயம்

**பரியாயம்** (*Paryaya*) என்பது ஒரு மத சடங்காகும். இது ஒவ்வொரு மாற்று ஆண்டிலும் உடுப்பியின் கிருட்டிண மடத்தில் (கிருட்டிணர் கோயில்) நடைபெறுகிறது. கிருட்டிண மடத்தின் பூஜை மற்றும் நிர்வாகம் துவைதத் தத்துவஞானி மத்வாச்சாரியாரால் நிறுவப்பட்ட உடுப்பியின் எட்டு மடங்களின் துறவிகள் மத்தியில் விநியோகிக்கப்படுகிறது. ஒவ்வொரு மடத்திலும் ஒவ்வொரு துறவிக்கும் இரண்டு வருட காலத்திற்கு சுழற்சி மூலம் உடுப்பி கிருட்டிணருக்கு பூஜை செய்ய வாய்ப்பு கிடைக்கிறது.  
பரியாயத்தின் போது, கிருட்டிண மடத்தின் ஒரு மடத்தின் துறவியிடமிருந்து மற்றொரு மடத்தின் துறவியிடம் ஒப்படைக்கப்படுகிறது. இது ஒவ்வொரு இரண்டு வருடங்களுக்கொருமுறையும் நடைபெறுகிறது. கடைசியாக 2014 சனவரி 18, அன்று, சோதே மடத்தின் விசுவல்லபட் தீர்த்தரிடமிருந்து கனியூர் மடத்தின் வித்யாவல்லப தீர்த்தருக்கு பூசை மற்றும் நிர்வாகம் ஒப்படைக்கப்பட்டது.  
பரியாயம் சனவரி 18 அன்று அதிகாலையில் நடைபெறுகிறது. இதற்கான ஏற்பாடுகள் முந்தைய ஆண்டிலிருந்து தொடங்குகின்றன. பொறுப்பேற்கும் தீர்த்தர் தண்டதீர்த்தம் என்ற இடத்திற்குச் சென்று புனித குளத்தில் நீராடி, மரபுப்படி பூசை செய்கிறார். அதிகாலை 3 மணியளவில் அவர் உடுப்பி நகரத்திற்குள் நுழைகிறார். உடுப்பி நகரத்தின் ஜோடுகட்டே என்ற இடத்தில் (வட்ட அலுவலகத்திற்கு அருகில்) இருந்து ஊர்வலம் ஆரம்பிக்கப்படுகிறது. அங்கு பொறுப்பேற்கும் துறவியும் மற்றும் பிற துறவிகளும் கலாச்சார நிகழ்ச்சிகளுடனும், நாடகங்களுடன் பல்லக்கில் கொண்டு செல்லப்படுகிறார்கள். பின்னர் வெளியேறும் துறவியுடன் மடத்திற்குள் நுழைகிறார். அங்கு மடத்தின் நிர்வாகம் முறைப்படி ஒப்படைக்கப்படுகிறது. மடத்திற்குள் சர்வஜ்ன பீடத்தில் ஒப்படைக்கும் விழா நடைபெறுகிறது. இந்த விழாவில் வெளியேரும் துறவி அக்சய பாத்திரம் போன்ற ஒரு பொருளையும், சன்னதியின் சாவியையும் ஒப்படைக்கிறார். ஏழு நூறு ஆண்டுகளுக்கு முன்பு இருந்ததைப் போல பல சடங்குகள் பின்பற்றப்படுகின்றன. பொது மக்களின் நலனுக்காக மடத்தினுள் பொது விழா நடத்தப்படுகிறது.
# சுந்தர் லால் கோரா

**முனைவர்** **சுந்தர் லால் கோரா** (Dr *Sunder Lal Hora*; FRSE FLS பிறப்பு 2 மே 1896, இறப்பு 8 திசம்பர் 1955) இந்திய மீன் ஆராய்ச்சியாளர் ஆவர். இவருடைய மேற்குத் தொடர்ச்சி மலை மற்றும் இந்தோ-மலேய வடிவங்களில் உயிர் புவி இன உறவுமுறை ஈர்ப்பு முக்கியத்துவம் வாய்ந்தது. பைனி பிரசாத்துக்குப் பின் இந்திய விலங்கியல் ஆய்வின் இரண்டாவது இயக்குநராக இருந்தார்.
# சுந்தர் லால் கோரா

## வாழ்க்கை

ஹோரா 2 மே 1896இல் பஞ்சாப்பில் (இன்றைய பாகிஸ்தான் ) ஹபீசாபாத்தில் பிறந்தார். இவர் லாகூருக்குக் கல்லூரி கல்வி பயிலச் செல்லும் முன் பள்ளிக் கல்வியினை சூல்லண்டரில் பயின்றார். இவரது கல்லூரிக் வருகை தந்த தாமஸ் நெல்சன் அன்னண்டேலைச் சந்தித்தார். அன்னண்டேல் இந்திய விலங்கியல் ஆய்வுக்கு வருமாறு கோராவை அழைத்தார். 1921 ஆம் ஆண்டில் கோரா மீன் இயல் மற்றும் ஊர்வன அறிவியல் பிரிவின் பொறுப்பாளராகவும், 1947 ஆம் ஆண்டில் இந்திய விலங்கியல் கள ஆய்வு நிறுவனத்தின் இயக்குநராக இருந்த பைனி பிரசாத் இந்திய அரசாங்கத்தின் ஆலோசகராக பதவி உயர்வு பெற்றப்பின் நியமிக்கப்பட்டார்.  
எடின்பரோவில் உள்ள எடின்பரோ ராயல் குழுமத்தின் உறுப்பினராக 1929ஆம் ஆண்டு தேர்ந்தெடுக்கப்பட்டார். இப்பொறுப்பிற்கு இவரை ஜேம்ஸ் கார்ட்லி, ஆஸ்வொர்த், ஜான் ஸ்டீபன்சன், சார்லசு கென்ரி. ஓடொனாகு , ஜேம்சு ரிட்ச்சி முதலானோர் முன்மொழிந்தனர்..  
கோரா 1955 ஆம் ஆண்டு திசம்பர் 8 நாளில் இறந்தார்.
# சுந்தர் லால் கோரா

## பணிகள்

இவர் விலங்குகள் பரவல் குறித்த சாத்புராவின் கருதுகோளினை முன்மொழிந்தார். இக்கருதுகோளின்படி மத்திய இந்திய சாத்புராவின் சரக மலைகள் மலேய தீபகற்ப விலங்கள் படிப்படியாகப் புலம்பெயர்ந்து இந்தியத் தீபகற்பத்தில் உள்ள மேற்குத் தொடர்ச்சி மலை வரை பரவ பாலமாகச் செயல்பட்டதாக அறியப்படுகிறது. பாறைகள் மீது பிடிப்பதற்குச் சிறப்பு உறிஞ்சிகளைக் கொண்ட கொடூரமான மீன்களின் அடிப்படை கோட்பாடுகளை ஆதரித்தார். இருந்தபோதிலும், இவரது எடுத்துக்காட்டுகள் தனியாகத் தோன்றிய உயிரிகள் என பிந்தைய ஆராய்ச்சிகள் மூலம் அறியப்பட்டது. இத்தகைய பண்புகள் பரிணாம வளர்ச்சியில் உயிரிகளின்ஒன்றிணைந்த பரிணாம வளர்ச்சிக்கான எடுத்துக்காட்டுகளாக உள்ளது .  
இந்தியாவில் மீன் மற்றும் வனவிலங்கு பாதுகாப்பு இயக்கத்தின் முன்னோடியாகக் கோரா திகழ்ந்தார். மேலும் நதிகளின் காணப்படும் மீன்களின் இடம்பெயர்வில் அணைகளின் தாக்கத்தைச் சுட்டிக்காட்டினார். இந்திய அணைகளில் மீன் ஏறிச்செல்லாவண்ணம் மோசமான வடிவமைப்பைக் கொண்டுள்ளதாகக் குறிப்பிட்டார்.  
அரிசி மீன்களின் ஒரு வகையான, ஹொரைச்ச்திஸ் ("கோரா மீன்"), கோராவின் நினைவாக உருவாக்கப்பட்டு, கோரைசைதியேடே குடும்பத்தின் ஒரே உறுப்பினராக வைக்கப்பட்டது. இந்த இனங்கள் இப்போது *ஒரிஜியாஸ்* இனத்தில் வைக்கப்பட்டுள்ளன. கோரைசைதியேடேயாந்து தற்பொழுது மீன் வகுப்பின் செல்லுபடியாகத குடும்பமாக உள்ளது.
# மன்மத நாத் முகர்ஜி

**சர் மன்மத நாத் முகர்ஜி** (*Manmatha Nath Mukherjee*) (1874 அக்டோபர் 28 - 1942 திசம்பர் 6) இவர் கொல்கத்தா உயர்நீதிமன்றத்தின் பெங்காலி நீதிபதியாகவும், ஒரு சிறந்த நீதிபதியாகவும் இருந்தார். இவர் இந்தியாவின் தலைமை ஆளுநரின் நிர்வாகக் குழுவின் சட்ட உறுப்பினராகவும் இருந்தா. மேலும் இவருக்கு 1935 இல் வீரத்திருத்தகை கௌரவம் வழங்கப்பட்டது. இவர் வங்காள அறிஞர் சர் கூரூதாஸ் பானர்ஜியின் மருமகன் ஆவார்.
# மன்மத நாத் முகர்ஜி

## ஆரம்ப கால வாழ்க்கை

இவர் பிரிக்கப்படாத வங்காளத்தின் நதியா மாவட்டத்தில் உள்ள ஜகதி என்ற கிராமத்தில் உனதி நாத் முகர்ஜியின் மகனாகப் பிறந்தார். இவர் தனது கல்வியை ஆல்பர்ட் கல்லூரிப் பள்ளியில் பெற்றார். நுழைவுத் தேர்வில் தேர்ச்சி பெற்ற பின்னர் கொல்கத்தாவின் மாநிலக் கல்லூரியில் சேர்ந்து முதுகலைப் பட்டம் பெற்றார். பின்னர் இவர், சுரேந்திரநாத் சட்டக் கல்லூரியில் (அப்போதைய கொல்கத்தாவின் ரிப்பன் கல்லூரி ) சட்டம் பயின்றார்.
<sup data-ve-ignore="true">&#x5B; *<span title="This claim needs references to reliable sources. (February 2019)">மேற்கோள் தேவை</span>* &#x5D;</sup>
# மன்மத நாத் முகர்ஜி

## தொழில்

1924 ஆம் ஆண்டில் இவர் கொல்கத்தா உயர்நீதிமன்றத்தில் இளைய வழக்கறிஞராகப் பணியைத் தொடங்கி, 1935 இல் நீதிபதியாக பதவியில் உயர்ந்தார். தாரகேஸ்வர் கோயில் வழக்கு போன்ற முக்கியமான மோதல்களைத் தீர்க்க சில குறிப்பிடத்தக்க, பக்கச்சார்பற்ற தீர்ப்புகளுக்கு இவர் பிரபலமானார். ஆளுநரின் நிர்வாகக் குழுவின் பெங்காலி சட்ட உறுப்பினராகவும், கொல்கத்தா இலக்கிய சங்கத்தின் தலைவராகவும், 1926 முதல் இந்திய ஆராய்ச்சி நிறுவனத்தின் தலைவராகவும் இருந்தார். ஓய்வுக்குப் பிறகு பாட்னா உயர்நீதிமன்றம் மற்றும் சமூகப் பணிகளில் பயிற்சிச் சட்டத்தைத் தொடங்கினார். வங்காளத்தில் வகுப்புவாத எதிர்ப்பு பிரச்சாரத்தை ஏற்பாடு செய்தார். புதுடெல்லி காளி பாரியின் கட்டிடத்தை அவர் திறந்து வைத்தார். இவரது சட்ட அறிவை கருத்தில் கொண்டு இந்திய அரசு இவரை சில நாட்கள் சட்ட செயலாளராக நியமித்தது. இவர் சட்டம் குறித்து சில புத்தகங்களை எழுதினார்.
# கிரான்வெல் கொம்புத் தவளை

**கிரான்வெல் கொம்பு தவளை** *(**Cranwell's horned frog** - Ceratophrys cranwelli),* சாகோன் கொம்புத் தவளை என அழைக்கப்படும் நிலத்தில் காணப்படும் தவளை இனமாகும். **இ**த்தவளை அர்ஜென்டீனாவின் கிரான் சாகோ பகுதி, பொலிவியா, பராகுவே மற்றும் பிரேசில் பகுதிகளில் மட்டுமே காணக்கூடிய இனமாகும். இது, செராடோஃப்ரிஸைப் பேரினத் தவளைகள் போல, பொதுவாக **பேக்-மேன் தவளை** என்று அழைக்கப்படுகிறது. இத்தவளை கணொளி விளையாட்டான பேக்-மேனில் வரும் கதாபாத்திரத்தினை போலக் காணப்படுவதல் இவ்வாறு பெயரிடப்பட்டது. முதிர்வடைந்த தவளைகள் சுமார் நீளமும் எடையுள்ளதாக இருக்கும் .  
இந்த தவளைகளின் முதுகு பொதுவாக அடர் பச்சை மற்றும் பழுப்பு நிறத்தில் இருக்கும், இருப்பினும் ஆரஞ்சு மற்றும் மஞ்சள் நிற முதுகுடன்கூடிய அல்பினோ வகைகளும் உள்ளன. அடர் வண்ணமானது சூழல் நிறத்துடன் இணைந்து விலங்குகளை வேட்டையாட உதவுகிறது. பொதுவாக மந்த செயல்பாடுடையதாகக் காணப்பட்டாலும், அத்தீவிரமாக உண்ணக்கூடியவை, இரையைப் பிடிக்க அதிக தூரத்திற்கு துள்ளிக் குதிக்கும் திறனுடையன. தங்கள் ஒட்டும் நாக்கைப் பயன்படுத்தி இரையைத் பிடித்து உண்ணக்கூடியன..  
இரவு நேரவாசியான கிரான்வெல் தவளைகள் கண் இமைகள் திறந்து நிலையில் ஓய்வெடுக்கும். பொதுவாக இவை மாமிச உண்ணிகள். பெரும்பாலும் பூச்சிகள் மற்றும் சிறிய அளவிலான விலங்குகளை உணவாக உண்ணுகின்றது. தன் இனப்பிற தவளைகளை நரமாமிசமாக்குகின்றன . பெரிய தவளைகள் பாலூட்டி வேட்டையாடிகளுடன் ஒப்பிடக்கூடிய சக்தியினைக் கொண்டுள்ளது. தன்னுடைய அளவில் பாதியளவு இரை உண்ணக்கூடிய தன்மையுடைய இத்தவளைகள், சிலநேரங்களில் தன்னைவிட பெரிய விலங்குகளையும் வேட்டையாடத் தயங்குவதில்லை. பற்கள் மேல் தாடைகளில் ஒரெயொரு வரிசையில் மட்டுமே காணப்படுகிது. சில நேரங்களில் இப்பற்களில் சிக்கிய இரையானது வாயிலிருந்து உணவுப்பாதை உள்ளே நகர இயலாமல் மூச்சுத் திணறலால் ஏற்படும். இந்நேரங்களில் இத்தவளைகள் இறந்துவிடக்கூடும்.  
தீவிர வெப்பநிலையில், கிரான்வெல்லின் தவளைகள் ஒரு காலகட்டத்தில் நுழைகின்றன, ஈரப்பதத்தை சிக்க வைப்பதற்கும் சுவாசத்திற்கு உதவுவதற்கும் பாதுகாப்பு தோலின் அடர்த்தியான அடுக்கை உருவாக்குகின்றன. மதிப்பீடு முடிந்ததும், தவளை அதன் முன் மற்றும் பின் கால்களைப் பயன்படுத்தி பாதுகாப்பு அடுக்கைக் கொட்ட உதவுகிறது. பல சந்தர்ப்பங்களில், தவளை அதன் தாடைகளைப் பயன்படுத்தி தோலை அதன் முதுகில் இழுக்க உதவுகிறது, பெரும்பாலும் இந்த செயல்முறையில் தோலை சாப்பிடுகிறது.
# கிரான்வெல் கொம்புத் தவளை

## செல்லப்பிராணிகளாக

பல பேக்மேன் தவளைகளைப் போலவே, கிரான்வெல்லும் செல்லப்பிராணிகளாக மிகவும் பிரபலமாக உள்ளன. எனவே, அவை ஈரப்பதமான அடி மூலக்கூறு (சரளை அல்ல) கொண்ட மீன் போன்ற ஈரப்பதமான சூழலில் வைக்கப்பட வேண்டும். குடல் ஏற்றப்பட்ட சிள்வண்டுகள், மண்புழுக்கள், சிறிய எலிகள் மற்றும் ஊட்டி மீன்கள் ஆகியவற்றின் கலவையான உணவை அவர்களுக்கு வழங்க வேண்டும். கட்டைவிரல் விதியாக, இந்த தவளைகளுக்கு 18 மாத வயது வரை ஒவ்வொரு 1-2 நாட்களுக்கும் உணவளிக்க வேண்டும், அந்த நேரத்தில் ஒவ்வொரு 4-7 நாட்களுக்கு ஒரு முறை அவர்களுக்கு உணவளிக்க வேண்டும்.  
அவற்றின் பெரிய வாய்களின் காரணமாக, இந்த தவளைகள் குறிப்பாக பாதிப்புக்கு ஆளாகின்றன, இதனால் தவளையின் இரைப்பை குடல் ஒரு வெளிநாட்டு உடலால் தற்செயலாக விழுங்கப்படுவதால் தடைபடுகிறது. வெளிநாட்டு உடல் கிட்டத்தட்ட எதையும் கொண்டிருக்கலாம், ஆனால் பேக்மேன் தவளைகளில் செல்லப்பிராணிகளாக வைக்கப்படுகின்றன, இது பொதுவாக ஒரு சிறிய பாறை அல்லது சரளை துண்டு ஆகும். குறைபாடு பெரும்பாலும் மலச்சிக்கல் மற்றும் ஊட்டச்சத்து குறைபாட்டிற்கு வழிவகுக்கிறது, மேலும் ஆஸ்மோடிக் டையூரிடிக் லாக்டூலோஸ் போன்ற மலமிளக்கியுடன் உடனடியாக சிகிச்சையளிக்கப்படாவிட்டால் மரணம் ஏற்படக்கூடும் . கடுமையான சந்தர்ப்பங்களில், குடலில் உள்ள மலத்தின் அளவு பெரிதாக இருப்பதால் நுரையீரல் தடைபட்டு தவளையின் சுவாசம் பலவீனமடைகிறது. இந்த சந்தர்ப்பங்களில் அறுவைசிகிச்சை பெரும்பாலும் ஒரே மாற்றாகும், இருப்பினும் இது பொதுவாக தடைசெய்யப்பட்ட செலவுகள் காரணமாக அரிதாகவே செய்யப்படுகிறது.
# ஸ்காட்டிஷ் விக்கிப்பீடியா

ஸ்காட்டிஷ் விக்கிப்பீடியா (ஸ்காட்ஸ்: விக்கிப்பீடியா) என்பது விக்கிப்பீடியாவின் ஸ்காட்டிஷ் மொழி பதிப்பாகும். இது விக்கிமீடியா அறக்கட்டளையால் இயக்கப்படுகிறது. இது ஜூன் 23, 2005 அன்று தொடங்கப்பட்டது, முதலில் பிப்ரவரி 2006 இல் 1,000 கட்டுரைகளையும், நவம்பர் 2010 இல் 5,000 கட்டுரைகளையும் பெற்றது. ஆகஸ்ட் 2020 க்குள், இது சுமார் 58,000 கட்டுரைகளைக் கொண்டிருக்கும். ஸ்காட்டிஷ் விக்கிப்பீடியா ஆங்கிலம் அல்லது ஆங்கில அடிப்படையிலான பிட்ஜின் / கிரியோலில் எழுதப்பட்ட எட்டு விக்கிப்பீடியாக்களில் ஒன்றாகும்.
# ஸ்காட்டிஷ் விக்கிப்பீடியா

## சர்ச்சை

ஆகஸ்ட் 2020 இல், விக்கி ஆங்கில மொழிபெயர்ப்பில் தவறான தன்மையால் சமூக ஊடகங்கள் மற்றும் செய்தி நிறுவனங்களால் கடுமையாக ஆராயப்பட்டது. தற்போது சமூகத்தால் ஸ்காட்டிஷ் விக்கிப்பீடியா மதிப்பாய்வு செய்யப்பட்டு வருகிறது. அமெரிக்காவில் ஒரு பயனர், அமரிலிஸ் கார்டனர் (AmaryllisGardener) ஸ்காட்டிஷ் மொழியை கலாச்சார ரீதியாக சேதப்படுத்தியதாக குற்றம் சாட்டப்பட்டார். அவர் தளத்தில் 27,000 கட்டுரைகளை (பெரும்பாலும் எழுத்துப்பிழை) உருவாக்கியுள்ளார். அமெலி கார்ட்னர் ஸ்காட்டின் விக்கிப்பீடியா கட்டுரைகளில் பாதிக்கும் மேற்பட்ட 200,000 பதிப்புகளை உருவாக்கியுள்ளார். அவர் 6 ஆண்டுகளுக்கும் மேலாக தளத்தில் தீவிரமாக செயல்பட்டு வருகிறார் மற்றும் ஸ்காட்ஸ் விக்கிபீடியாவின் நிர்வாகியாக இருந்து வருகிறார். அவர் ஸ்காட்டிஷ் பேசாத ஒரு அமெரிக்க இளைஞன் என்று கூறப்படுகிறது. ஸ்காட்டிஷ் விக்கிப்பீடியாவின் வரலாற்றில் எந்தவொரு நபரின் அதிக எண்ணிக்கையிலான கட்டுரைகளை அவர் உருவாக்கியுள்ளார், 57,928 கட்டுரைகள் மட்டுமே உள்ளன. ஆங்கிலத்தில் கட்டுரைகள் எழுதியதற்காக விமர்சிக்கப்பட்டார். இந்த சர்ச்சையை ஸ்காட்டிஷ் மொழி பேசும் ஒருவர் ரெட்டிட் இடுகையில் கண்டுபிடித்தார். சர்ச்சை எழுந்த நாளிலிருந்து, ஸ்காட்டிஷ் விக்கிப்பீடியா அனைத்து உள்ளீடுகளையும் மறுபரிசீலனை செய்யத் தொடங்கியது மற்றும் அமலி கார்னர் உருவாக்கிய பல கட்டுரைகளை நீக்கியது.
# தெலகா

**தெலகா** (*Telaga*) எனப்படுவோர் இந்திய மாநிலங்களான ஆந்திரப் பிரதேசம் மற்றும் தெலுங்கானா பகுதிகளில், வேளாண்மைத் தொழில் செய்து வந்த இனக்குழுவினர் ஆவார் .  
தெலகா சமூகத்தை சேர்த்தவர்கள் மேற்கு மற்றும் கிழக்கு கோதாவரி
மாவட்டங்களில் அடர்த்தியாக வசிக்கின்றனர்.தெலகா இனத்தவர்கள் காப்பு இனத்தின் உட்பிரிவினராக உள்ளனர். ஆந்திரப் பிரதேசத்தில் முன்னேறிய சமூகமாக வகைப்படுத்தப்பட்டுள்ளனர். தெலகா சமூகத்தினர் தெலுங்கு சோழர் வம்சத்தின் வழித்தோன்றல்கள் என்று நம்பப்படுகிறது.
# மரியா லிகோரியோ

**மரியா லிகோரியோ** (*Maria Ligorio*) (பிறப்பு 1970 சூன் 25 சான் மைக்கேல் சாலண்டினோ) இவர் ஓர் கண்பார்வையற்ற, இத்தாலியைச் சேர்ந்த பாராலிம்பிக் விளையாட்டில் கண்பார்வையற்ற வீரராவார். இவர், 1996 கோடைகால பாராலிம்பிக் போட்டிகளில் வெண்கலப் பதக்கத்தையும், 2000 கோடைகால பாராலிம்பிக் போட்டிகளில் வெள்ளிப் பதக்கத்தையும் வென்றுள்ளார்.
# மரியா லிகோரியோ

## சுயசரிதை

மரியா லிகோரியோ 1970 இல் பிறந்தார். தனது ஒரு வயதில் தனது பார்வையை முற்றிலுமாக இழந்தார். விரைவோட்டத்தில் மதிப்புமிக்க ஓட்டப்பந்தய வீரராக மாறிய இவர், 1989 ஆம் ஆண்டில் ரோமில் வேலைக்காக சென்றததைத் தொடர்ந்து போட்டியிடத் தொடங்கினார். ஒரு தசாப்தத்தில் இவர் கோடைகால பாராலிம்பிக் விளையாட்டு, மூன்று உலகப் போட்டியிலும், நான்கு ஐரோப்பிய போட்டியிலும், 100, 200, 400 மீ பிளாட் சிறப்புகளிலும், 4 × 100 மீ *ரிலே*விலும் பங்கேற்றார்.  
2000 ஆம் ஆண்டில் சிட்னி பாராலிம்பிக்கில் பங்கேற்ற பிறகு, தனிப்பட்ட காரணங்களுக்காக, இவர் சர்வதேச போட்டியை விட்டு வெளியேறினார். இருப்பினும், இவர் 2012 இல் இத்தாலியப் போட்டியில் பங்கேற்றார், லண்டன் விளையாட்டுப் போட்டிகளில் இவர் நுழைந்த சந்தர்ப்பத்தில், 100 மற்றும் 200 மீ ஓட்டத்தில் (முழுமையான கண்பார்வையற்றவருக்கானப் பிரிவு) சிறந்த வெற்றியைப் பெற்றார்.
# அசுனா குகுண்டக்வே

**அசுனா குகுண்டக்வே** (*Husnah Kukundakwe*) (பிறப்பு 2007) இவர் ஓர் உகாண்டா நீச்சல் வீரராவார். இவர் தற்போது நாட்டின் ஒரே வகைப்படுத்தப்பட்ட பாராலிம்பிக் நீச்சல் வீரர் ஆவார். லண்டனில் நடந்த உலக நீச்சல் போட்டிகளில் இவரது முதல் பங்களிப்பு சர்வதேச பாராலிம்பிக் கமிட்டியின் 2019 ஆம் ஆண்டின் சிறந்த 10 தருணங்களில் குறிப்பிடப்பட்டுள்ளது .
# அசுனா குகுண்டக்வே

## பின்னணி மற்றும் கல்வி

இவர் 2007 இல் ருபாகா மருத்துவமனையில் அசிமா படாமுரிசா மற்றும் அகமது அசிம்வே ஆகியோருக்குப் பிறந்தார் . இவருக்கு பிறவி குறைபாடு காரணமாக இவரது வலது கையின் கீழ் பகுதி நீக்கப்பட்டது. . இவர் லினா பள்ளியில் பயின்றார். 2019 ஆம் ஆண்டு நிலவரப்படி, இவர் கம்பாலாவில் வசித்து வந்தார். மேலும் கம்பாலா புறநகர்ப் பகுதியான மெங்கோவில் உள்ள அப்பல்லோ காக்வா தொடக்கப்பள்ளியில் ஒரு மாணவராக இருந்தார் .
# அசுனா குகுண்டக்வே

## நீச்சலில் பங்கேற்பு

இவர் தனது ஐந்து வயதில் நீச்சலைத் தொடங்கினார். மேலும், டால்பின்ஸ் நீச்சல் கழகத்தின் உறுப்பினராக உள்ளார் . கம்பாலாவின் கிரீன்ஹில் அகாதமியில் 2017 ஆம் ஆண்டில் 2017 ஆம் ஆண்டு டிஎஸ்டிவி நீச்சல் கண்காட்சிப் போட்டியில் பங்கேற்றார் . 2018 கொரியா பாராலிம்பிக் இளைஞர் போட்டியில் இவர் பங்கேற்று 100 மீட்டர் *மார்பக ஸ்ட்ரோக்* நீச்சலில் தங்கம் வென்றார் .  
மே 2019 நிலவரப்படி, சிங்கப்பூரில் நடந்த உலக பாரா நீச்சல் உலகத் தொடர் 2019 இல் மதிப்பாய்வு செய்யப்பட்ட எஸ் 9 (ஃப்ரீஸ்டைல், பட்டாம்பூச்சி மற்றும் பேக்ஸ்ட்ரோக்), எஸ்.பி 8 (மார்பக ஸ்ட்ரோக்) மற்றும் எஸ்.எம் 9 (தனிநபர் மெட்லி) ஆகியவற்றில் இவர் போட்டியிட்டார் . 100 மீ மார்பக ஸ்ட்ரோக் (1: 57.8), 100 மீ ஃப்ரீஸ்டைல் (1: 30.43) மற்றும் 50 மீ ஃப்ரீஸ்டைல் (40.24) ஆகியவற்றில் இவர் மூன்று தனிப்பட்ட சிறந்த நேரங்களை பதிவு செய்தார்.  
இந்த நிகழ்விலிருந்து, இலண்டன் 2019 உலக பாரா நீச்சல் போட்டியில் கலந்து கொள்ள இவர் தகுதி பெற்று, உகாண்டாவின் ஒரே பிரதிநிதியாக இருந்தார் . இந்த நிகழ்வில் இவர் 50 மீ (38.14), 100 மீ (1: 24.85) *பிரீஸ்டைல்* நிகழ்வுகளில் பங்கேற்று பதிவு செய்தார்.
# கிறிஸ்டின் அகுல்லோ

**கிறிஸ்டின் அகுல்லோ** (*Christine Akullo*) (பிறப்பு 1990 சூன் 23) இவர் ஓர் உகாண்டா பாராலிம்பிக் தடகள வீரராவார். டி 13 பிரிவில் போட்டியிடுகிறார். மொசாம்பிக், மாபுடோவில் நடந்த 2011 அனைத்து ஆப்பிரிக்கா விளையாட்டிலும், 2015 ஆல் ஆப்பிரிக்கா விளையாட்டுப் போட்டிகளிலும் இவர் 100 மீ ஒட்டத்தில் தங்கம் வென்றார். இலண்டனில் 2012 கோடைகால பாராலிம்பிக்கில் உகாண்டாவின் கொடி ஏந்தியவராகவும் இருந்தார்.
# கிறிஸ்டின் அகுல்லோ

## பின்னணி மற்றும் கல்வி

இவர் உகாண்டாவின் சொரோட்டி மாவட்டத்தின் அபோக்கில் ஜோசப் அயோம் , ஜென்னட் ரோஸ் அகிரோ ஆகியோருக்குப் பிறந்தார். 1998 இல் மலேரியாவால் பாதிக்கப்பட்ட பின்னர், இவர் ஓரளவு பார்வையற்றவராக ஆனார்.  
1996 மற்றும் 2004 க்கு இடையில், இவர் தனது ஆரம்பக் கல்வியை எம்பலே மாவட்டத்தில் உள்ள நமதலா தொடக்கப்பள்ளியில் பெற்றார். பின்னர் இவர் 2006 இல் சொரொட்டியில் உள்ள கண்பார்வையற்றவருக்கான புனித பிரான்சிஸ் மடேரா பள்ளியில் சேர்ந்தார். 2011 இல் தனது ஏ- தரத்தை முடித்தார். உள்ளூரில் இவர் அமெரிக்காவின் வர்ஜீனியா, ரிச்மண்டில் உள்ள ஒரு குழந்தை மேம்பாட்டு அமைப்பின் மூலம் உதவித் தொகை பெற்றார். மேலும் இவர் விளையாட்டு அறிவியலில் இளங்கலை பட்டம் பெற செப்டம்பர் 2012 இல் மேக்கரேர் பல்கலைக்கழகத்தில் சேரப்போவதாக தெரிவித்தார். 2015 ஆம் ஆண்டு நிலவரப்படி, அமுரியா மாவட்டத்தில் உள்ள மோருங்கதுனி பகுதியில் இவர் வசிக்கிறார்.
# கிறிஸ்டின் அகுல்லோ

## தடகளம்

2007 ஆம் ஆண்டில் இவர் தேசிய அணியில் சேர்ந்தார். ஆனால் 2010 ஆம் ஆண்டில் சொரொட்டியில் இருந்தபோதுதான் இவர் பாரா-தடகளத்தை எடுத்தார் என்று பிற வட்டாரங்கள் கூறுகின்றன.  
2015 ஆம் ஆண்டில், பிராசாவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் இவர் 13.34 வினாடிகளில் ஓடி மற்றொரு தங்கப் பதக்கம் வென்றார்.  
அந்த ஆண்டு நவம்பரில் துபாயில் நடைபெற்ற 2019 உலக பாரா தடகளப் போட்டிகளில் இவர், உகாண்டாவைப் பிரதிநிதித்துவப்படுத்தினார். அதில் இவர் டி 13 100 மீ இரண்டாவது அரையிறுதியின் ஐந்தாவது இடத்தைப் பிடித்தார். இதனால் ஒலிம்பிக்கில் கலந்து கொள்ளும் தகுதியை இழந்தார்.
# மார்டினா வில்லிங்

**மார்டினா மோனிகா வில்லிங்** (*Martina Willing*) (பிறப்பு: 1959 அக்டோபர் 3) இவர் ஜெர்மனியைச் சேர்ந்த ஒரு இணை ஒலிம்பிக் தடகள வீரராக போட்டிகளில் போட்டியிடுகிறார். இவர் கண்பார்வையற்றவராகவும், உடலியக்கக் குறைபாடு உள்ளவராகவும் இருக்கிறார். 1994 வரை இவர் பார்வை குறைபாடுள்ள விளையாட்டு வீரர்களுக்கான எஃப் 11 வகைப்பாட்டில் போட்டியிட்டார்; பக்கவாதத்தைத் தொடர்ந்து, இவர் தள்ளு வண்டியில் அமர்ந்து வீசுபவராக போட்டிக்குத் திரும்பினார். 1994 ஆம் ஆண்டு லில்லிஹாமரில் நடந்த குளிர்கால விளையாட்டுகளிலும், 1992 ஆம் ஆண்டு முதல் 2016 வரை பார்சிலோனாவின் ரியோவில் நடைபெற்ற ஏழு கோடைக்கால விளையாட்டுகள் உட்பட இவர் எட்டு பாராலிம்பிக் போட்டிகளில் போட்டியிட்டு பதக்கம் வென்றார். லில்லிஹாம்மர் பாராலிம்பிக்கில் கீழே வீழ்ந்ததைத் தொடர்ந்து நடைபெற்ற முழங்கால் அறுவை சிகிச்சையின் போது ஏற்பட்ட சிக்கல்கள் இவரது பக்கவாதத்திற்கு வழிவகுத்தன.  
மே 2017 நிலவரப்படி, இவர் எஃப் 11 மற்றும் எஃப் 56 ஈட்டி எறிதல், மற்றும் பி 11 பென்டத்லான் நிகழ்வுகளில் உலக சாதனை படைத்தவர்.  
இவர் 2000 ஆம் ஆண்டில் வாங் யூன் டாய் சாதனை விருதை வென்றார் . இவர் உயிரியலாளராகவும் பணிபுரிந்து ஓய்வு பெற்றுள்ளார்.
# சில்வியா ஜெமிக்னானி

**சில்வியா ஜெமிக்னானி** (*Silvia Gemignani*) (பிறப்பு: 1972 செப்டம்பர் 2 பியட்ராசந்தா ) இத்தாலியைச் சேர்ந்த இவர் ஓர் தடகள விளையாட்டு வீரராவார். இவர் நெடுமுப்போடிகளில் போட்டியிடுகிறார்.  
ஜெமிக்னானி 2000 கோடைகால ஒலிம்பிக்கில் முதல் ஒலிம்பிக் டிரையத்லானில் போட்டியிட்டார் . இவர் பந்தயத் தூரத்தை 2: 05: 21.26 என்ற மணிக்கணக்கில் ஓடி இருபதாம் இடத்தைப் பிடித்தார். இவர், 2004 கோடைகால ஒலிம்பிக்கில், மீண்டும் போட்டியிட்டார். இதில் 2: 08: 56.94 என்ற நேரத்தில் இருபத்தி ஓராமிடத்தைப் பிடித்தார்.  
1997 முதல் 2007 வரை எலைட் வுமன் ஐடியூ பந்தயங்களில் பங்கேற்றார். அதில் இவர் நான்கு முறை விருது பெற்றார். இந்த தொடரில் 01:54:55, என்ற கணக்கில் இவரது சிறந்த ஓட்டம் இருந்தது. இவர் 2001 ஃபோர்டே டீ மர்மி ஐடியூ டிரையத்லான் ஐரோப்பிய கோப்பையை வென்றார். 2001 ஆம் ஆண்டில் பிரியா டா விட்டோரியா ஐடியூ டிரையத்லான் ஐரோப்பிய கோப்பையில் இரண்டாவது இடத்தைப் பிடித்தார்.
# பிம்பளே சௌதாகர்

**பிம்பளே சௌதாகர்** (**Pimple Saudagar **) இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சியின் பகுதியாகும். இது புனே மாநகராட்சிக்கு அருகில் உள்ளது. இப்பகுதி சிஞ்ச்வடுவிலிருந்து 6 கிலோ மீட்டர் தொலைவில் உள்ளது. இது அவுந்து மற்றும் பாணேர் பகுதிகளுக்கு மையத்தில் உள்ளது. இப்பகுதி குடியிருப்புகள், கல்வி நிலையங்கள் மற்றும் மருத்துவமனைகள் அதிகம் கொண்ட மாநகரப் பகுதியாகும். இதன் வெளிப்புறத்தில் ஹிஞ்சவடியில் இராஜிவ் காந்தி கணினி தொழில் நுட்ப பூங்கா உள்ளது.
# பிம்பளே சௌதாகர்

## போக்குவரத்து

புனே - நாசிக் பட்டா சாலையில் அமைந்த பிம்பளே சௌதாகர் பகுதிக்கு அருகே அமைந்த தொடருந்து நிலையம், காசர்வாடி தொடருந்து நிலையம் ஆகும். புனே மாநகரப் பேருந்துகள் பிம்பிளே சௌதாகர் பகுதியை புனே, பிம்பிரி, சிஞ்ச்வடு, பிம்பளே குரவ், ஹிஞ்சவடி, புனே சந்திப்பு தொடருந்து நிலையம், அவுந்து, சங்கவி போன்ற பகுதிகளுடன் இணைக்கிறது.
# பிம்பளே சௌதாகர்

## போக்குவரத்து

### பள்ளிகள்

- விப்ஜியார் (VIBGYOR Group of Schools) பள்ளி
- குருகுல் பள்ளி
- எஸ் என் பி பி பள்ளி (SNBP School)
# பிம்பளே சௌதாகர்

## இதனையும் காண்க

- பிம்பளே குரவ்
- பிம்பிரி
- சிஞ்ச்வடு
- ஹிஞ்சவடி
- அவுந்து
# மேலப்பாளையம் சட்டமன்றத் தொகுதி

**மேலப்பாளையம் சட்டமன்றத் தொகுதி** (*Melapalayam Assembly constituency*) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டத்தில் 1967 ஆம் ஆண்டு உருவாக்கப்பட்ட ஒரு சட்டமன்றத் தொகுதியாகும். 1971 ஆம் ஆண்டு வரை செயல்பட்ட இத்தொகுதி 1976 ஆம் ஆண்டு தொகுதி மறுசீரமைப்பின் போது நீக்கப்பட்டு பாளையங்கோட்டை சட்டமன்றத் தொகுதியுடன் இணைக்கப்பட்டது.
# மேலப்பாளையம் சட்டமன்றத் தொகுதி

## சட்டமன்ற உறுப்பினர்கள்

| 1971 | முகமது காதர்முகைதீன் | இந்திய ஒன்றிய முசுலிம் லீக் |  |
| --- | --- | --- | --- |
| 1967 | எம். எம். பீர்முகம்மது | சுயேச்சை (அரசியல்) | } |